google/wiki40b huggingface dataset:
Generalkirkeinspektionskollegiet

Generalkirkeinspeksjonskollegiet ble opprettet i Danmark 1. oktober 1737. Dets oppgave var å føre tilsyn med lærerne og undervisningen i skolene, kirkene og ved universitetet i både Danmark og Norge. Samtidig fikk det sensur-rett (imprimatur: «kan trykkes») over alle teologiske og religiøse skrifter. På et senere tidspunkt overtok kollegiet også ledelsen av misjonen i Vestindia. 
Kollegiet hadde opprinnelig ansettelsesrett, men mistet den i forbindelse med Struensees reformer av administrasjonen i 1771, og denne retten ble overlatt til det danske kanselliet. 
I 1791 ble kollegiet opphevet, og dets oppgaver ble overtatt av Danske Kancelli, mens ledelsen av misjonen i Vestindia ble overlatt til Misjonskollegiet (opprettet i 1714).
Arkivet etter Generalkirkeinspeksjonskollegiet ligger delvis i det danske riksarkivet (DRA) og delvis i det norske riksarkivet (NRA). Protokollrekkene, konseptene og innkomne brev som ble behandlet i kollegiet, er felles for begge riker, og de oppbevares derfor i DRA. Men NRA har mikrofilm av hovedprotokoller, kopibøker og journaler. Noe av arkivmaterialet er gått tapt ved brannen i Vaisenhuset i København i 1795.
Norgesrekordhistorikk på 100 m medley

Norgesrekorder på 100 meter individell medley kan bare bli satt i kortbanebasseng (25 meter).
Electric Banana Band

Electric Banana Band er en svensk musikkgruppe, etablert i 1977 til TV-serien Trazan & Banarne. De deltok i Melodifestivalen 2006 med sangen Kameleont.
Danao

Danao er en kommune i provinsen Bohol på Filippinene. Under folketellingen i 2000 kom man til et befolkningstall på 17 265 i 2 958 husstander.
490-årene

-- 490 -- 491 -- 492 -- 493 -- 494 -- 495 -- 496 -- 497 -- 498 -- 499
Tiårsoversikt
Callirhinus

Utseende

En middelsstor, metallisk farget skarabide uten påfallende hårkledning. Arten er ganske variabel i fargen. "Snuten" (clypeus) er trukket ut og oppbøyd i spissen. Pronotum er gjerne svart med metallglans, med lyse sidekanter. Dekkvingene kan være gulbrune i den fremre delen. Ellers har den ofte et stort innslag av metallisk grønt.

Levevis

Larvene lever i jorda av røtter, mens de voksne insektene kan finnes gnagende på blader. De kan gjøre skade på sukkerrør der de etterlater seg ruller av sammenrullede bladfibre etter å ha spist de bløtere delene av bladet. Disse billene flyr godt og er mest aktive om dagen.

Utbredelse

Arten har en ganske begrenset utbredelse i det sentrale Mexico.
Anyphaena accentuata

Utseende

Anyphaena accentuata er en middelsstor (gjerne 4-10 mm), noe langbeint edderkopp, lyst brunlig med mørkere tegninger, den har to svarte V-figurer på bakkroppen. De åtte øyne danner nærmest to tverr-rader. Trakésystemet er uvanlig velutviklet, noe som gjør at den kan bevege seg svært hurtig.

Levevis

Anyphaena accentuata er svært rask, de er blant de få edderkopper som kan løpe også oppover en glassplate. Den lever og jakter i løvverket på busker og trær. Bladlus ser ut til å være spesielt foretrukket mat.
Hannen kommer i kontakt med hunnen ved å vibrere bakkroppen mot et blad. Den summende lyden den lager, er hørbar også for mennesker. Etter parringen spinner hunnen en eggsekk av silke som hun fester til et sammenkrøllet blad, og vokter over denne.
Rygge Idrettslag

Fotball

A-laget i fotball spiller i 5. divisjon, avdeling 2.
Rygge 2 Menn Senior 6. divisjon 
Rygge 3 Menn Senior 7. divisjon 
Rygge   M39 Veteran 7´er 

Håndball

Klubbens håndballag ble skilt ut av idrettslaget 22. januar 1998, da de sammen med Larkollen Idrettslag og Øreåsen Idrettslag stiftet Håndballklubben Rygge. Kvinnelaget spilte i 1. divisjon i til sammen fire sesonger, men rykket ned i 2. divisjon etter 2010/11-sesongen.
Sort/Hvid

Sort/Hvid er et teater i København, Danmark. Det ble etablert som Café Teatret i 1972 i Skindergade. Etter en brann i 2014 åpnet teatret i nye lokaler i 2017.
Teatrets repertoar består av nye danske stykker og danske premierer på nyere utenlandske stykker. Det spilles som regel 4-8 forskjellige stykker på en sesong.
Speed badminton

Utstyr

Begge spillerne trenger en racket. Racketene likner de som brukes i squash, men er spesielt produsert for speed ​​badminton. De er 58-60 cm lange, og materialet og strengene er forskjellige fra squashracketer. Ballen kalles speeder og er tyngre enn en vanlig badmintonfjær. Dette gjør at det kan spilles utendørs opp til vindstyrke 4.

Regler

Banen består av to kvadratiske ruter som måler 5,5 meter. Avstanden mellom rutene er 12,8 meter. Crossminton kan spilles på halvparten av en tennisbane som lett kan endres med elastiske linjer. Match speeders brukes for normale spill. Barn og ungdom (U14) spiller med Fun speeder på kortere bane, med avstand (8,80 meter).
Målet med spillet er å nå kvadratet til motstanderen med speederen. Hvis Speederen faller utenfor motstanderens rute, vinner motstanderen ett poeng. I spillet har begge spillerne lov til å bevege seg på utsiden av eller hvor som helst innenfor egen rute.
Spillet avsluttes når en spiller har minst 16 poeng og har minst to poeng fordel over motstanderen sin.
Hver gang et sett / runde er ferdig, bytter spillerne side.

Sett

Et sett spilles vanligvis til 16 poeng. På score 15:15 spiller man videre til en spiller har to poengs overtak, da er settet vunnet. En kamp går vanligvis  til tre vinnende sett. I turneringer er det mulig å spille med bare to vinnende sett fram til semifinalen.

Serve

Retten til å serve trekkes ved å kaste en mynt eller en speeder, eventuelt ved stein-saks-papir. Spillerne har tre server hver før serven skifter. Hver serve ender i poeng til en av spillerne. Ved en score på 15:15 skifter serven etter hvert poeng. 
Serven gjøres ut fra servesonen, som er 3 m bak fremre linje. Denne linjen må ikke krysses. Serven spilles som underhåndsslag, «bottom-up». Den første serven i nytt sett tas av taperen av forrige sett.

Sidebytte

Etter hvert sett bytter spillerne banehalvdel for å sikre likhet i vind- og lysforhold. Hvis et femte sett (tiebreak) blir nødvendig, skifter spillerne side etter hvert 6 poeng.

VM

Det første Speed ​​Badminton-VM fant sted den 26 og 27 august 2011, og ble offisielt kalt «ISBO AZIMUT HOTELLER speedminton»-VM. Over 380 deltakere fra 29 land reiste til Berlin for å spille i 10 kategorier. Selv spillere fra Canada, USA og Australia deltok, og turneringen i denne nye sporten ble en stor suksess. Til slutt var det Per Hjalmarson fra Sverige som vant mennenes tittel, og Janet Köhler fra Tyskland som vant kvinnenes tittel, i et spennende sett med finaler.
Fylkesvei 4496

Fylkesvei 4496 går mellom Vatnekrossen og Hommeland i Sandnes. Veiens lengde er 15,9 km.
Frem til 2019 hadde veien betegnelsen fylkesvei 316.
Yiyang (Hunan)

Yiyang (kinesisk: 益阳; pinyin: Yìyáng) er en by på prefekturnivå i provinsen Hunan i det sentrale Kina. Befolkningen i prefekturet var i 2002 på 4,5 millioner, mens selve byen hadde 320 000 innbyggere.
Byprefekturet ligger langs elven Zijiang.
Selve byen Yiyang ble grunnlagt under Qin-dynastiet. Under Taipingopprøret ble navnet endret til Desheng fylke.

Samferdsel

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.

Norsk misjon

Det norske misjonsselskap (NMS) etablerte en misjonsmark i provinsen Hunan i 1902, og flere av misjonsstasjonene var i prefekturet Yiyang. I selve byen Yiyang (sentrum for de to moderne bydistriktene Heshan og Ziyang) var det flere virksomheter, blant annet en middelskole i Taohualun («Taohwalun» – Heshan). Byens sentralsykehus som opprinnelig ble etablert av Det norske misjonsselskap i 1906, er i dag byens største, og middelskolen har utviklet seg til en videregående skole med 4300 elever.
To stasjoner ble også etablert i fylket Anhua: Dongping (W.-G.: Tungping) i 1913, og i selve byen Anhua i 1937.
Xen (programvare)

Xen er en virtuell maskin monitor som benytter en mikrokjerne, som tillater at flere operativsystemer kan utføres på samme datamaskin samtidig.
Første versjon ble utviklet av University of Cambridge Computer Laboratory. Xen utvikles og vedlikeholdes som fri og åpen programvare under GNU General Public License versjon 2. Xen er for øyeblikket tilgjengelig for IA-32, x86-64 og ARM. En rekke Linux-distribusjoner støtter Xen, deriblant Debian, Gentoo, Ubuntu og Fedora.
Ekstraomgang

Fotball

Ekstraomgang i fotball spilles når det står uavgjort i en cupkamp etter full tid og kampen forlenges for å få en avgjørelse. Hver av de to ekstraomgangene varer 15 minutter. Hvis det fortsatt står uavgjort, skal kampen avgjøres med straffesparkkonkurranse.
Ł

Ł eller ł er en modifisert bokstav i det latinske alfabetet. Den omtales ofte som «l med strek». Den ble først innført i det 16. århundre i polske tekster.
Ł finnes i polsk, kasjubisk, sorbisk, hviterussisk, wymysorys, navajo, dene suline, dogrib og i foreslåtte alfabeter for venetiansk. I slaviske språk representerer den en fortsettelse av den protoslavisk ikkepalataliserte konsonanten l, mens den i de fleste ikke-europeiske språk representerer en ustemt alveolar lateral frikativ eller lignende lyd. 
På polsk uttales den normalt /w/, som en engelsk w i were eller will. I det østlige Polen og i de polske minoritetene i Litauen, Hviterussland og Ukraina er en eldre uttalemåte bevart. I det hviterussiske latinske alfabetet tilsvarer den kyrillisk л, og uttales normalt /ɫ/.
På navaho brukes den for en ustemt alveolar lateral frikativ, ɬ, tilsvarende walisisk Ll. 
Det er foreslått at den i venetiansk skal brukes til å angi en etymologisk l i ord hvor uttalen avviker fra den vanlige, for eksempel der den blir stum eller blir en a- eller e-lyd. 
I språk som ikke bruker bokstaven blir minuskelen til tider blandet sammen med t. For eksempel blir det polske kvinnenavnet Małgorzata i Norge ofte feilskrevet som Matgorzata.
I norsk sammenheng brukes «Ł» til å beskrive det språklige fenomenet «tykk l».
Vorte

Vorter (verruca på latin) er en godartet liten utvekst i huden som vanligvis blir mellom én mm og én cm stor. Vorter skyldes en infeksjon i huden eller i slimhinnene som er forårsaket av virus. Det finnes mange virus som kan gi vorter, men de forskjellige virusene gir vorter på forskjellige steder på kroppen.
Vorter er mest vanlig blant barn i alderen 8 til 12 år. Etter at man har fylt 35 år, begynner vorter å bli sjeldne. De fleste vortene forsvinner etter omtrent to år.
Rettens Gang

Rettens Gang var en norsk juridisk publikasjon som ble utgitt fra 1933 til 2014. Den var redigert av overrettssakfører Halvor Strandrud frem til 30. juni 1949 og siden 1950-årgangen har den vært utgitt av Den Norske Sagførerforening (idag Den Norske Advokatforening). Tidsskriftet inneholder utvalgte rettsavgjørelser fra norske lagmannsretter og tingretter. De første årgangene hadde dommer fra året før utgivelsen, det vil si at årgangen som ble utgitt i 1948 inneholder dommer fra 1947 og het Rettens Gang 1948. Da advokatforeningen overtok utgivelsene, fikk årgangene navn etter utgivelsesåret og derfor eksisterer ikke 1949-årgangen.
Frem til den såkalte to-instans-reformen i 1995 var det bare dommer i sivile saker og skjønn som ble publisert her, men etter at lagmannsrettene ble ordinær ankeinstans i straffesaker, har Rettens Gang også publisert utvalgte straffedommer. Avgjørelsene i Rettens Gang er underrettsdommer, og har derfor begrenset rettskildemessig vekt. Allikevel henvises det ikke sjelden til slike avgjørelser i juridisk litteratur og i rettspraksis, gjerne i forbindelse med rettsspørsmål som ikke har vært avgjort i Høyesterett. Henvisningen viser da til års- og sidetall i Rettens Gang, og ofte hvilken domstol avgjørelsen er fra. Henvisning til «RG 1978 s. 442 (Eidsivating)» betyr at avgjørelsen er publisert på side 442 i årgang 1978 og at det er en avgjørelse fra Eidsivating lagmannsrett. En avgjørelse som publiseres i Rettens Gang skal være rettskraftig, men det hender at det skjer en glipp slik at det publiseres dommer som er anket og der resultatet er blitt et annet.
Tingrettsdommer Leif Villars-Dahl var siste redaktør – med advokat John Christian Elden som medredaktør for strafferett og straffeprosess – og i de siste årene hadde tidsskriftet også et redaksjonsråd på fem medlemmer. Tidsskriftet kom ut med mellom 25 og 30 hefter pr. år og et samlet sidetall på mellom 1500 og 2000. I likhet med Norsk Retstidende har alle avgjørelser et konsentrat (sammendrag) som er skrevet av redaksjonen og hver årgang har et systematisk register av disse. Før internett fikk sitt gjennombrudd hadde Rettens gang 2500 abonnenter, men det sank til om lag 600 i 2013. I 2013 besluttet advokatforeningens hovedstyre at Rettens Gang skulle nedlegges etter utgivelse av 2013-årgangen.
Alle avgjørelser som er inntatt i Rettens Gang er også tilgjengelig på Lovdata. Fra 2014 har Lovdata innført en ordning der fremtredende jurister vurderer hvilke rettsavgjørelser som de regner som mest betydningsfulle (såkalte «flaggsaker»). Dette har til hensikt å gjøre det lettere å holde oversikt over nyere rettspraksis og er ment å dekke det samme behov som publisering i Rettens Gang.
Gergő Lovrencsics

Landslaget

Han ble tatt ut i Ungarns EM-tropp til EM i Frankrike 2016.
Mølla i Hammerdalen i Larvik

Mølla i Hammerdalen er del av et kulturminne i Larvik. Norsk kulturminnefond har bevilget 1 million kroner til fasadearbeidet på Pakkeriet. Mølla i Hammerdalen består av tre deler: Pakkeriet, Mølledelen og Kornsiloen. Mølla har et areal på 9 000 kvadratmeter og det anslås en kostnad på opp mot 120 millioner kroner for å sette alt i stand. Et treårsprosjekt i perioden 2006–2008 har vært knyttet til utviklingen av Mølla i Hammerdalen. Prosjektet ble underveis endret fra å omfatte hele Mølla, til å omfatte Pakkeriet og kunstnerfellesskapet der. Nå endres prosjektet tilbake til å omfatte hele Mølla igjen.
Prosjektleder for det opprinnelige prosjektet som har jobbet med kunstnerfellesskapet er Hilde B. K. Glenne og styringsgruppens leder er Odd Terje Lysebo. Kunstnerfellesskapet har i dag 25 medlemmer, hvorav 15 er aktive i dagens bygning. Verdiskapningsprosjektet i Hammerdalen som omfatter alt av arealer og bygninger i Hammerdalen skal nå også ta hånd om utviklingen av Mølla som helhet.
Wales' kronregalier

Wales' kronregalier (Honours of the Principality of Wales) omfatter en krone, en ring, en stav, et sverd, et belte, og en kappe. De blir tildelt fyrsten av Wales ved den seremonien som kalles investitur av fyrsten av Wales.
Bærums korrupsjonssak

Bærums korrupsjonssak er en sak der åtte personer i 2009 ble dømt for ulovlig prissamarbeid og korrupsjon mot Bærum kommune. To av de dømte var ansatt i Bærum kommune og seks i et malerfirma.
En tidligere vedlikeholdssjef i Bærum kommunes eiendomsforvaltning ble dømt til fem og et halvt års ubetinget fengsel for korrupsjon. Den tidligere eiendomssjefen i Bærum kommune ble dømt til 120 dager betinget fengsel. Seks andre personer ble dømt til fengselsstraffer.
Flere av de tiltalte måtte til sammen betale tilbake 16 millioner kroner.
Johann Heinrich Pestalozzi

Liv og virke

Johann Heinrich Pestalozzi var sønn av sårlegen Johann Baptist Pestalozzi (1718–1751) og Susanna Hotz (1720–1796) fra  Wädenswil. Faren døde bare 33 år gammel, og Pestalozzi vokste opp under relativt knappe forhold sammen med moren og to søsken. I årene 1751–1765 gikk han på grunn- og latinskolen. Senere studerte han teologi og deretter jus ved Collegium Carolinum i Zürich, der han ble påvirket av opplysningsmannen Johann Jakob Bodmer. 
Tross den store teoretiske interessen for samfunnsmessige forhold, ønsket Pestalozzi først og fremst å arbeide praktisk. Han avbrøt derfor studiene for å ta opplæring innen landbruksfag, og fra 1769 forsøkte han seg som landbruker i Birr i Aarau. Målet var å forbedre forholdene for den til dels forarmede bondebefolkningen ved å innføre nye vekster og gjødslingsmetoder, men forsøket slo feil.
Rundt 1773/74 tok ekteparet Pestalozzi seg av 40 barn på sin landeiendom i Neuhof. Barna fikk opplæring i landbruksarbeid, spinning og veving, i tillegg fikk de skoleundervisning og en moralsk-religiøs oppdragelse. Pestalozzi forsøkte å få prosjektet til å gå rundt ved å selge tekstilprodukter, men han mislyktes og familien ble mer og mer forgjeldet. I 1779 måtte de stenge anstalten.
De neste knappe 20 årene arbeidet Pestalozzi overveiende som forfatter. Romanen Lienhard und Gertrud (4 bind, 1781–1787) gjorde ham berømt over hele Europa, men han skrev også andre skjønnlitterære verk.
Under den helvetiske revolusjonen og de franske troppenes innmarsj i 1798 stilte Pestalozzi opp for den nye regjeringen. Han var redaktør for Helvetisches Volksblatt, men drev også i 1799 et hjem for foreldreløse og fattige barn i Stans, der han gjorde viktige pedagogiske erfaringer. Året etter grunnla han sin berømte oppfostringsanstalt i Schloss Burgdorf. Her utviklet han en egen undervisnings- og oppdragingsmetode, og la fram det teoretiske grunnlaget for metoden i hovedverket Wie Gertrud ihre Kinder lehrt (1801). I 1804 flyttet han virksomheten til [Yverdon-les-Bains]] og videreutviklet metoden i samarbeid med flere betydelig medarbeidere. Han gav ut en rekke skrifter, eksempelvis An die Unschuld, den Ernst und den Edelmut meines Zeitalters und meines Vaterlandes (1815) og Schwanengesang (1825).

Pestalozzis ideologi

Pestalozzis grunntese var «å styrke folket» slik at de ble i stand til «å kunne hjelpe seg selv». Han rettet spesielt oppmerksomheten mot grunnskolen og yngre elever, og arbeidet for å fremme barnas intellektuelle, moralsk-religiøse og manuelle ferdigheter innen alle områder på en harmonisk måte. Pestalozzis pedagogiske idéer tilsvarer det som i dag kalles «en helhetlig tilnærmelse» (ganzheitlichen Ansats). 
I 1801 utga han for første gang en systematisk utlegning av sine pedagogiske idéer i boken Wie Gertrud ihre Kinder lehrt. Innholdet i mange av hans politiske og pedagogiske skrifter er fortsatt aktuelt, og mange av hans grunnleggende idéer finnes igjen i moderne pedagogikk.
Sveindal

Sveindal er en liten bygd nord i Audnedal kommune i Vest-Agder. Sveindal ligger like ved grensen til Åseral kommune og fylkesvei 42 og fylkesvei 455 går her.
Sveindal består av Austre Sveindal og Vestre Sveindal, som ligger et par km fra hverandre langs fylkesvei 42, adskilt av Mandalselva og Sveindal bru (1952).
På Austre Sveindal krysser fylkesvei 42 og fylkesvei 455 hverandre. Her lå det også tidligere to butikker, bensinstasjon og postkontor.
På Vestre Sveindal ligger Sveindal museum, som er et fint, lite bygdemuseum.
Neusiedler See

Form og utbredelse

Sjøen har form nærmest som et skohorn, den nordligste tredelen kalles Neusiedler Bucht og det smaleste stedet er Illmitzer Seenge.
Av innsjøens areal på 320 km² (hvorav 180 km² er sivbelter) ligger rundt tre fjerdedeler i Østerrike. Neusiedler See er med dette Østerrikes største innsjøflate (Østerrikes andel av Bodensee er meget liten og andre innsjøer i landet er betydelig mindre). Innsjøens areal varierer mye over året.
Neusiedler See ligger 115 meter over havet. Tilsigsfeltet er på 1 120 km², men omfatter bare noen få, små elver (bl.a. Wulka) og disse bidrar bare 20 % til vanntilførselen. Resten av tilførselen skyldes direkte nedbør og tilsig. Vannspeilets høyde (og dermed også sjøens areal) varierer en del gjennom året. For å unngå oversvømmelser, avledes ved høyvann en del vann gjennom en kunstig kanal (Einser-Kanal) til elven Rabnitz. Dette står i gjennomsnitt for 10 % av vanntapet, resten skyldes fordampning.
Innsjøen er 36 kilometer lang og mellom 7 og 14 kilometer bred, men har bare en gjennomsnittlig dybde på én meter. Den største målte dybden er på bare 1,8 meter.
Neusiedler See har intet naturlig avløp og kalles derfor steppesjø). Vannet har et litt høyre saltinnhold (2 ‰) enn ferskvann og kan derfor betegnes som brakkvann (definert som saltinnhold mellom 1 ‰ og 10 ‰). Saltet kommer hovedsakelig fra sedimentene under sjøen.

Omlandet

Sjøen er en del av Den lille ungarske slette som er en vestlig utløper av Den ungarske slette. I vest avgrenses området av Leithafjellene, i nord Parndorfsletten, i øst Seewinkel og i sør det ungarske Hanság.
Byer ved sjøen er Neusiedl am See i nord, Fertőd og Fertőrákos i sør og Rust i vest.

Flora og fauna

Hele innsjøen er omgitt av et bredt sivbelte, som er spesielt attraktiv for fugler slik som bieter, egrett- og purpurhegre, pirol, kvit- og skjestork, stortrappe, keiserørn. Totalt forekommer 300 fuglearter, dvs. 40 %  av alle europeiske arter; halvparten av disse er hekkefugl. Også amfibier, krypdyr, edderkopper og insekter er representert med tallrike arter.
Servants of Sorcery

Servants of Sorcery er et studioalbum av det norske black metal bandet Fimbulwinter, utgitt i 1994 på plateselskapet Hot Records.
Dette var Fimbulwinters eneste ordinære CD, ettersom bandet splittet opp senere samme år. De fleste sporene på «Servants of Sorcery» ble innspilt og først utgitt som en demo-CD allerede i 1992, men det var altså først i 1994 at Hot Records ga den ut som ordinært album (påplusset et ekstra spor).
Albumet representerer True Norwegian Black Metal, og kan i sin form minne om Darkthrone og de tidlige utgivelsene til Mayhem og Burzum.
BCG-matrisen

BCG-matrisen er et analyseverktøy utviklet av Bruce Henderson fra Boston Consulting Group tidlig på 1970-tallet. Modellen bygger på to faktorer: veksten i markedet og den relative markedsandelen bedriften har i markedet. Med denne modellen kan en bedrift analysere hvilken posisjon deres produkter har i markedet. Det er fire forskjellige ruter en bedrift kan befinne seg i. Disse er Melkeku, Stjerne, Spørsmålstegn/ Problembarn og Hund.
Volkswagen Corrado

Varianter

Corrado ble kun levert med forhjulstrekk og bensinmotorer. Den debuterte med to motorvalg: en 1,8 liter, 16 ventiler, rekkefirer med 136 hk (101 kW, 138 hk) som basemodell (kun tilgjengelig i Europa) og en kompressormatet 1,8 liter, 8 ventiler, rekkefirer, markedsført som G60, med 160 hk (120 kW, 160 hk). G60 er oppkalt etter G-Lader-kompressoren.
Volkswagen introduserte to nye motorer for 1992. Den første var en sugemotor 2,0 liter, 16 ventiler, 136 hk (101 kW, 138 PS) rekkefirer, i utgangspunktet en videreutvikling av 1,8 liters motoren. Denne motoren er også brukt i blant annet VW Passat. Den andre var 12-ventils VR6-motoren som kom i to varianter: en 2,8 liter 179 hk (133 kW, 181 PS) modell for det amerikanske og kanadiske markedet, og en 2,9 liter og 192 hk (143 kW, 195 PS ) versjon for det europeiske markedet. I USA ble VR6 modellen markedsført som Corrado SLC (Sport Luksus Coupe). Med innføringen av VR6 motoren forsvant G60-motoren fra det nordamerikanske markedet etter 1992 og det europeiske markedet i 1993. VR6-motoren var en kompromiss mellom både V-formet og rett motor ved å plassere de to sylinderrekkene med en vinkel på 15°. Dette designet tillot ingeniører å plassere en sekssylindret motor i omtrent samme rom som tidligere var tilpasset bare firesylindrede motorer. 1994 var siste årsmodellen av Corrado i USA, 1995 i Europa.
Analytisk geometri

Analytisk geometri en gren av geometrien der algebraiske metoder spesielt fra lineær algebra anvendes for å løse geometriske problem. En undersøker geometriske egenskapar ved å nytte koordinater, det vil si tallstørrelser som avgjør plasseringa til punkta i de geometriske objektene en undersøker. Slik kan for eksempel et punkt i et plan gis ved to tall, koordinatene til punktet. Et punkt i rommet kan gis med tre tall, osv. Videre kan for eksempel ei linje i et plan tilordnes ei førstegradslikning ax + by + c = 0, mens en sirkel kan tilordnes ei andregradslikning.
Med dette tilbakeføres studiet av geometrisk egenskaper ikke bare til spørsmål innenfor aritmetikk og algebra, men også til infinitesimalregning og funksjonsteori. Dette synspunktet har etter hvert erobra mange av de viktigste bruksområdene i matematikken som mekanikk, fysikk, astronomi og statistikk.
Som grunnlegger av den analytiske geometri regnes René Descartes med Discours de la méthode (1637).